text: Advarsel til Danmark
  05 januar 2013 kl. 17.44
  Tyske fagforeningsfolk advarer mod, at Danmark kan få ligeså omfattende fattigdom som i Tyskland, hvis de danske fagforeninger og overenskomster bliver svækket.
  I Tyskland arbejder de svageste på arbejdsmarkedet til 36 kroner i timen, og allerede efter et år havner de på en minimal socialhjælp, hvis de bliver ledige.
  De frivillige Hand in Hand für der Norden i Flensborg delte i dag madvarer ud, som de lokale supermarkeder har kasseret.
  Arbejdsløse på en sparsom socialhjælp ventede tålmodigt. Mange af dem var familier med børn.
  Arbejdsløse ryger ud af dagpengene allerede efter et år, og socialhjælpen er på mellem 2.000 og 3.000 kroner om måneden, når huslejen er betalt. Hvis de er heldige at få et job, er lønnen så lav, at de ikke kan leve af den.
  Tidligere fællestillidsmand Hans Gerhard Leu mener, at Danmark har et forspring med et arbejdsmarked, der er reguleret af overenskomster, 
  der er indgået mellem arbejdsgivere og fagforeninger.
  Men han siger også at vi skal være på vagt i Danmark. Fagbevægelsen i Danmark er langt stærkere end i Tyskland, men fagforeningerne er pressede.
  Lige nu ryger masser af medlemmer ud af dagpengene, 
  fordi dagpengeperioden er kommet ned på to år. Det kan presse lønnen.
  